09/07/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Educación, Cultura e Deportes
Convocatoria para a utilización de servizos no centro residencial docente Calvo Sotelo durante o curso 2012-2013

Convocatoria para a utilización de servizos no centro residencial docente Calvo Sotelo durante o curso 2012-2013 Consonte coa liña de apoio aos concellos prevista na Lei 5/97 de administración local de Galicia, arts.109 e 118, procede ofertar aos xóvenes da provincia da Coruña, os recursos cos que conta a Deputación Provincial no centro residencial docente Calvo Sotelo, que dispón de servizos de aloxamento e comedor, para realizar os estudos de ciclos formativos de Formación Profesional específica de grao medio e programas de cualificación profesional inicial.1.–Obxecto da convocatoria. A presente convocatoria vai dirixida a ofertar os seguintes servizos no centro residencial docente Calvo Sotelo durante o curso 2012-2013: * Servizo de internado. * Servizo de media pensión. * Servizo de tique comedor día.2.–Solicitantes. Poderán solicitar os servizos ofertados as persoas que cumpran as seguintes condicións: 2.1.–Acreditar a residencia nalgún municipio da provincia.2.2.–Para o servizo de internado: formar parte do alumnado do IES Calvo Sotelo ou ter cursado o primeiro curso de Programas de Cualificación Profesional Inicial no IES Calvo Sotelo e, por imperativo legal, realizar o segundo curso noutro centro. Para o servizo de media pensión e o servizo de tique comedor día: formar parte do alumnado externo do IES Calvo Sotelo.2.3.–Con carácter excepcional e documentalmente acreditado, poderanse ter en conta circunstancias especiais ou situacións familiares graves, que precisen do uso de calquera dos servizos ofertados.3.–Prezos públicos para o curso 2012-2013. De acordo coa Ordenanza fiscal correspondente, as tarifas para o curso 2011-2012 son as seguintes: * Servizo de internado: 210,20 € mensuais. * Servizo de media pensión: 62,50 € mensuais. * Servizo de tique comedor día: 4,70 € diarios. Polo que se refire a obriga de pagamento, exencións, reducción de tarifas e normas de xestión, será de aplicación o establecido na Ordenaza fiscal n.º 12, publicada no BOP n.º 73 do 21 de abril de 2010, e n.º 276, do 14 de decembro de 2011.4.–Documentación. As solicitudes deberán formularse no modelo normalizado que se facilitará na Secretaría do centro residencial Calvo Sotelo e na páxina www.dicoruna.es.Achegarase a seguinte documentación: 4.1.–Fotocopia do DNI do solicitante e dos seus pais ou titores.4.2.–Certificado de empadroamento de todos os membros da unidade familiar.4.3.–Documentación acreditativa da situación económica da unidade familiar: Os solicitantes deberán xuntar unha copia completa e selada da declaración formulada para o pagamento do imposto sobre a renda das persoas físicas correspondente ao ano 2010. No caso de non estar obrigado a presentala, achegarán un certificado de Facenda no que conste este feito, e acompañarase das nóminas dos ingresos familiares. Ademais, acompañaranse os xustificantes de prestacións por desemprego, xustificantes de pensións, certificación de desemprego, etc.4.4.–Os non obrigados ao pagamento, exentos por familia numerosa e os que se acollan á reducción da tarifa, deberán solicitalo expresamente perante a Deputación no momento da presentación da solicitude de prestación do servizo e deberán presentar a documentación acreditativa das circunstancias que lle permitan aplicar a correspondente exoneración de pagamento.4.5.–Informe dos Servizos Sociais do concello de residencia do solicitante, ou da Deputación se é o caso, naqueles supostos nos que exista unha problemática asistencial ou concorra unha circunstancia especial. Achegarase a documentación que proceda, para acreditar situacións familiares especiais: orfandade, minusvalías, enfermidade, situación de paro sen subsidios, etc.4.6.–Certificación orixinal dos datos bancarios para o pago do prezo, segundo modelo aprobado pola Deputación. A documentación que se entregue en fotocopia haberá de estar compulsada: * Diante de notario. * Pola Secretaría do centro residencial docente Calvo Sotelo. * Polo secretario do concello de residencia ou funcionario habilitado ao efecto.5.–Prazos e lugar de presentación de solicitudes. Os prazos de presentación das solicitudes serán os seguintes: 5.1.–Servizos de internado ou de media pensión: as solicitudes presentaranse nos mesmos prazos establecidos nas ordes da Consellería de Educación e Ordenación Universitaria nas que se regulan os procedementos de admisión do alumnado nos centros sostidos con fondos públicos para impartir ciclos formativos de Formación Profesional de grao medio e para programas de cualificación profesional inicial. As solicitudes presentaranse na secretaría do centro residencial docente docente Calvo Sotelo, en horario de 9 a 14 horas.5.2.–Servizo de tique comedor día: os usuarios o solicitarán diariamente antes das 10 horas, na oficiña de administración do centro residencial docente Calvo Sotelo.6.–Resolución. A adxudicación das prazas no centro residencial docente Calvo Sotelo realizarase en dúas fases: Primeira fase: adxudicación provisional. Unha vez revisada a documentación, aprobarase a relación provisional de admitidos na que se incluirán tódalas solicitudes que cumplan as condicións establecidas na base 2 desta convocatoria. Esta adxudicación provisional aprobarase por resolución da presidencia e publicarase no taboleiro de anuncios do centro e na páxina web da Deputación. De acordo co disposto na Lei 30/92, de procedemento administrativo os interesados poderán presentar reclamacións nun prazo de 5 días hábiles, a partir do seguinte ó da publicación na web. As reclamacións serán resoltas nun prazo de 3 días naturais. Segunda fase: adxudicación definitiva. Os solicitantes incluidos na resolución de adxudicación provisional, obterán a praza definitiva despois de que o centro acredite a admisión como alumno no IES Calvo Sotelo e a formalización da matrícula correspondente. O alumnado que non formalice a matrícula nos días previstos, sen causa debidamente xustificada, entenderase que renuncia á praza residencial docente adxudicada provisionalmente. A adxudicación definitiva aprobarase por resolución da presidencia e nela farase constar o importe do precio público a aboar, en aplicación do disposto na Ordenanza fiscal reguladora; esta resolución se comunicará aos interesados e publicarase no taboleiro de anuncios do centro e na páxina web da Deputación. Esta resolución porá fin á vía administrativa e poderase recorrer de conformidade co disposto na Lei 30/92, de procedemento administrativo común, na súa redacción introducida pola Lei 47/99 do 13 de xaneiro, BOE do día 14.7.–Mantemento e reserva de praza de residencia. A admisión como residente e a formalización da dita admisión, supón a aceptación do réxime interno do centro residencial docente Calvo Sotelo por parte do alumnado. Non se poderá manter a praza na residencia se o alumno non supera o curso para o que se lle admitiu, salvo que se aleguen circunstancias debidamente motivadas, que se acreditarán; esta circunstancia resolverase a proposta da Sección de Cultura e Deportes, despois do informe previo do xefe da residencia, que consultará co educador correspondente, e da Dirección Docente, que consultará coa xunta de avaliación. A perda da condición de alumno determinará a perda da praza de residencia. Igualmente perderase a praza de residencia como consecuencia de sanción disciplinaria ou baixo rendemento académico, de acordo coa normativa vixente e logo do oportuno expediente. A falsidade de datos ou falsificación de documentos que se presenten, calquera que sexa o momento en que se demostre a inexactitude, terá como consecuencia a perda dos dereitos dos solicitantes, sen prexuízo doutras responsabilidades á que dea lugar, despois da apertura do correspondente expediente.8.–Protección de datos. Os datos persoais recollidos serán incorporados e tratados nos seguintes ficheiros: alumnos do IES Calvo Sotelo cuxa finalidade é a xestión administrativa e académica do IES Calvo Sotelo, inscrito na Axencia Española de Protección de Datos co número do inscrición 2083510385; residencia docente Calvo Sotelo cuxa finalidade é a xestión dos alumnos con praza na residencia docente Calvo Sotelo, inscrito na Axencia Española de Protección de Datos co número do inscrición 2083510573; e programa de garantía social cuxa finalidade é a xestión dos alumnos con praza nun programa de garantía social (actualmente PCPI), inscrito na Axencia Española de Protección de Datos co número do inscrición 2083510580. Este datos poderán ser incluídos na páxina web. O órgano responsable do ficheiro é a Deputación Provincial da Coruña e o enderezo onde o interesado poderá exercer os dereitos de acceso, rectificación, cancelación e oposición diante dela é a Avda. Alférez Provisional, n.º 2, 15006 A Coruña. Todo o cal se informa en cumprimento do disposto no artigo 5 da Lei orgánica 15/119, do 13 de decembro, de protección de datos de carácter persoal e a súa normativa de desenvolvemento. A Coruña, 27 de xuño de 2012. O presidente O secretario Diego Calvo Pouso José Luis Almau Supervía